|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO**  **Gradonačelnik** |
| **KLASA: 024-01/24-01/120** | |  |
| **URBROJ : 2163-6-09/01-24-2** | |  |
| **Poreč-Parenzo, 29. ožujka 2024.** | |  |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18 i 2/21), na prijedlog Upravnog odjela za društvene djelatnosti KLASA: 601-02/24-01/10, URBROJ: 2163-6-21/05-24-2 od 28. ožujka 2024. godine, Gradonačelnik Grada Poreča-Parenzo donio je 29. ožujka 2024. godine sljedeći

**Z A K L J U Č A K**

1. Utvrđuje se prijedlog Odluke o davanju prethodne suglasnosti na prijedlog Pravilnika o unutarnjem ustrojstvu i načinu rada Dječjeg vrtića „Radost“ Poreč-Parenzo, u predloženom tekstu te dostavlja Gradskom vijeću na razmatranje i donošenje.

2. Na sjednici Gradskog vijeća Grada Poreča-Parenzo, sva potrebna tumačenja uz predloženu Odluku, dat će Tihana Mikulčić – pročelnica Upravnog odjela za društvene djelatnosti.

U Privitku:

* Prijedlog Odluke o davanju prethodne suglasnosti
* Prijedlog Pravilnika
* Odluka Upravnog vijeća o usvajanju

prijedloga Pravilnika

**GRADONAČELNIK**

**Loris Peršurić**

**DOSTAVITI:**

1. Gradsko vijeće, ovdje,
2. Upravni odjel za društvene djelatnosti,

ovdje,

1. Dječji vrtić „Radost“ Poreč-Parenzo,

Poreč, R. Končara 7,

1. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO** |
| **Gradsko vijeće** |
|  |

KLASA:

URBROJ:

Poreč-Parenzo,

Na temelju članka 41. stavak 1. Zakona o predškolskom odgoju i obrazovanju („Narodne novine“ broj 10/97, 107/07, 94/13 98/19, 57/22 i 101/23), članka 41. stavak 1. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18 i 2/21), Gradsko vijeće Grada Poreča-Parenzo, na sjednici održanoj ........2024. godine donosi

**ODLUKU**

**o davanju prethodne suglasnosti na prijedlog**

**Pravilnika o unutarnjem ustrojstvu i načinu rada**

**Dječjeg vrtića „Radost“ Poreč**

**Članak 1.**

Daje se prethodna suglasnost naprijedlog Pravilnika o unutarnjem ustrojstvu i načinu rada Dječjeg vrtića „Radost“ Poreč donesenog na sjednici Upravnog vijeća održanoj 25. ožujka 2024. godine, u tekstu koji je sastavni dio ove Odluke.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**Prijedlog**

Na temelju članka 41. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 54. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22), nakon dobivene prethodne suglasnosti Gradskog vijeća Grada Poreča-Parenzo KLASA: \_\_-\_\_/\_\_-\_\_/\_\_: URBROJ: 2163-6---- od \_\_.\_\_.202\_\_. godine, Upravno vijeće Dječjeg vrtića "Radost" Poreč-Parenzo, na \_\_. sjednici održanoj \_\_.\_\_.202\_\_, godine donijelo je

**P R A V I L N I K**

**o unutarnjem ustrojstvu i načinu rada**

**I. OPĆE ODREDBE**

**Članak 1.**

Pravilnikom o unutarnjem ustrojstvu i načinu rada (u daljnjem tekstu: Pravilnik) pobliže se uređuje unutarnje ustrojstvo, organizacija rada, uvjeti i način rada, potreban broj radnika, zadaće i opis radnih mjesta, te druga pitanja značajna za ustrojstvo, djelokrug i način rada Dječjeg vrtića "Radost" Poreč-Parenzo (dalje u tekstu: Vrtić) kao javne službe.

**Članak 2.**

Unutarnjim ustrojstvom povezuju se svi oblici rada i poslovi u Vrtiću prema zahtjevima pedagoške teorije i prakse, a sve u cilju uspješnog obavljanja djelatnosti.

Unutarnjim ustrojstvom uređuje se obavljanje odgojnih, obrazovnih i zdravstvenih programa, stručno-pedagoškog rada, administrativno-tehničkih i pomoćnih poslova te njihova međusobna usklađenost.

**Članak 3.**

Izrazi koji se koriste u ovome Pravilniku, a imaju rodno značenje koriste se neutralno i odnose se jednako na muški i ženski rod.

**II. UNUTARNJE USTROJSTVO**

**Članak 4.**

Vrtić se ustrojava kao jedinstvena javna ustanova koja djelatnost obavlja kao javnu službu u čijem sastavu djeluje:

- Centralni vrtić “Radost I” u Poreču, Rade Končara 7- sjedište Vrtića;

* Područni vrtić “Radost II”, O. Keršovani 14, Poreč-Parenzo;
* Područni vrtić Baderna, Baderna 4, Baderna;
* Područni vrtić Žbandaj, Žbandaj 34 A, Poreč;
* Područni vrtić Kaštelir, Bernobići 39, Kaštelir;
* Područni vrtić Kaštelir jaslice, Kaštelir 25, Kaštelir;
* Područni vrtić Vižinada, Vižinada 108, Vižinada;
* Područni vrtić Sveti Lovreč, Gradski trg 1, Sveti Lovreč.

Područni vrtići su odjeli u kojima se obavlja djelatnost predškolskog odgoja i obrazovanja, istima se upravlja iz sjedišta Vrtića, nemaju zasebne organe upravljanja i ne sudjeluju u pravnom prometu.

**Članak 5.**

U Vrtiću se ostvaruju i izvode programi:

- redoviti program njege, odgoja, obrazovanja, zdravstvene zaštite, prehrane i socijalne

skrbi djece rane i predškolske dobi koji su prilagođeni razvojnim potrebama djece te

njihovim mogućnostima i sposobnostima od navršenih šest mjeseci života pa do odlaska

u školu;

- programi za djecu rane i predškolske dobi s teškoćama u razvoju;

- programi ranog učenja stranih jezika i programi vjerskog i sportskog sadržaja;

- programi predškole;

- drugi programi utvrđeni Odlukama Vrtića u skladu s odredbama Zakona o predškolskom

odgoju i obrazovanju.

U Vrtiću se rad s djecom provodi u skupinama organiziranim sukladno Zakonu o predškolskom odgoju i obrazovanju, Državnim pedagoškim standardima, Godišnjem planu i programu rada Vrtića za pedagošku godinu i Kurikuluma Vrtića za pedagošku godinu.

**Članak 6 .**

Unutarnjim ustrojstvom za obavljanje djelatnosti Vrtića poslovi se razvrstavaju na:

1. vođenje poslovanja, opći, upravni i računovodstveni poslovi Vrtića:

upravljanje i rukovođenje, suradnja s tijelima lokalne uprave i samouprave, udrugama i roditeljima, planiranje i programiranje rada i razvoja ustanove te praćenje ostvarivanja planova i programa rada i razvoja, normativno-pravni i kadrovski poslovi, administrativni poslovi, računovodstveni poslovi, obračun i naplata učešća korisnika usluga u cijeni programa, vođenje evidencija i izvješća o ulazu i izlazu namirnica, roba i materijala, suradnja s organima upravljanja i drugim tijelima;

2. poslovi stručno pedagoškog rada, odgoja, obrazovanja, njege i zaštite djece:

poticanje razvoja individualnih sposobnosti djece, organiziranje rada s darovitom djecom i djecom s teškoćama u razvoju i posebnim potrebama, briga o pravima djece i zaštiti djece, provođenje programa predškolskog odgoja, poticanje socijalnog i emocionalnog razvoja djece, dječje samostalnosti i odgovornosti, suradnja s roditeljima i zajednicom, priprema djece za polazak u školu, zdravstvena zaštita djece, higijena i pravilna prehrana, stalno praćenje zdravstvenog stanja djece, polovi stručnog usavršavanje odgojitelja i drugih radnika, vođenje i nadzor nad pedagoškom dokumentacijom;

3. poslovi pripreme i posluživanja prehrane, održavanja čistoće i održavanja objekata:

naručivanje potrebnih namirnica, priprema i posluživanje hrane, pospremanje pranje i održavanje čistoće posuđa, održavanje čistoće i higijene prostorija u kojima se priprema i poslužuje hrana, pospremanje i čišćenje unutarnjih i vanjskih prostora vrtića, poslovi održavanja objekata, održavanje instalacija i jednostavni popravci, briga o postrojenjima centralnog grijanja i njihovom servisiranju i kontroliranju, održavanje travnjaka i nasada u dvorištima, prijevoz hrane i opreme, ostali poslovi na održavanju higijene i čistoće.

**Članak 7.**

U Vrtiću se za obavljanje određenih poslova mogu osnivati komisije, timovi i skupine.

Za obavljanje odgojiteljsko-pedagoških poslova, planiranje i praćenje ostvarenja Godišnjeg plana i programa rada zadužen je Stručni tim Vrtića.

Stručni tim čine ravnatelj, stručni suradnici i viša medicinska sestra.

**Članak 8.**

Vrtić obavlja djelatnost kao ustanova i ima javne ovlasti za:

- upise i ispise djece u Vrtić s vođenjem odgovarajuće dokumentacije;

- izdavanje potvrda i mišljenja, upisivanje podataka o Vrtiću u zajednički upisnik.

Vrtić obavlja djelatnost u okviru petodnevnog radnog tjedna, a po ukazanoj potrebi i suglasnosti osnivača Vrtić će raditi subotom i neradnim danima.

**III. BORAVAK U PROSTORU VRTIĆA**

**Članak 9.**

Radnici vrtića te druge osobe mogu boraviti u prostoru Vrtića samo tijekom radnog vremena vrtića.

**Članak 10.**

U prostorijama Vrtića zabranjeno je:

* pušenje;
* nošenje oružja;
* pisanje po zidovima i inventaru vrtića;
* unošenje i konzumiranje alkohola i narkotičnih sredstava;
* unošenje sredstava, opreme i uređaja koji mogu izazvati požar ili eksploziju;
* unošenje tiskovina nepoćudnog sadržaja;
* dovođenje životinja.

Odgojitelji i roditelji ne smiju bez odobrenja ravnatelja dovoditi u Vrtić strane osobe.

**Članak 11.**

Dužnost je radnika i drugih osoba koje borave u Vrtiću skrbiti se o imovini vrtića prema načelu dobroga gospodara.

Radnici vrtića moraju se racionalno koristiti sredstvima Vrtića koja su im stavljena na raspolaganje.

Svaki uočeni kvar na instalacijama električne struje, plina ili vodovoda, grijanja ili drugi kvar radnici su obvezni upisati u knjigu kvarova i prijaviti kućnom majstoru.

**Članak 12.**

Radnici vrtića dužni su se kulturno odnositi prema drugim radnicima, roditeljima i drugim osobama koje borave u Vrtiću.

**Članak 13.**

Na parkiralištu i u dvorištu Vrtića mogu se kretati i parkirati samo vozila Vrtića i osoba koje obavljaju poslove popravaka ili dostave u Vrtića.

Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.

**IV. PRAVA I DUŽNOSTI RODITELJA I SKRBNIKA DJECE**

**Članak 14.**

Roditelji i skrbnici djece imaju prava i dužnosti utvrđene Zakonom o predškolskom odgoju i obrazovanju, Statutom, Pravilnikom i drugim važećim propisima, a naročito:

* pratiti rad i napredovanje djece,
* surađivati s Vrtićem s ciljem ostvarivanja plana i programa Vrtića,
* redovito plaćati troškove ostvarivanja programa rada Vrtića,
* prisustvovati individualnim razgovorima, sastancima i predavanjima u Vrtiću,
* čuvati imovinu Vrtića,
* obavijestiti odgojitelja u slučaju odsutnosti djeteta.

**V. RADNO VRIJEME I NAČIN RADA**

**Članak 15.**

Radno vrijeme Vrtića je od 6.30 do 18.00 sati.

Djeca mogu boraviti u Vrtiću samo u vrijeme određeno za izvođenje odgojno-obrazovnih programa i drugih oblika rada, odnosno od 6.30 sati do 16.30 sati.

Roditelji ili skrbnici dužni su djecu, čistu i urednu, dovesti u vrtić najkasnije do 8.30 sati, a odvesti iz vrtića do 16.30 sati.

Uredovno radno vrijeme Uprave Vrtića za roditelje, skrbnike, građane i druge stranke je od 7,00 do 15,00 sati svakog radnog dana.

**Članak 16.**

Radnici su dužni dolaziti na posao i odlaziti s posla prema rasporedu radnog vremena.

Način evidencije nazočnosti na radu određuje ravnatelj, a evidenciju vodi tajnik.

Radnici su dužni dolaziti na posao i odlaziti s posla sukladno rasporedu radnog vremena ili odluci ravnatelja.

U slučaju spriječenosti dolaska na rad, radnik je dužan obavijestiti ravnatelja o razlozima spriječenosti najkasnije u roku od 24 sata od njihovog nastanka, osim ako to ne može učiniti iz objektivnih razloga.

Radnik koji ima opravdanu potrebu za prekidom rada i odlaskom s posla, dužan je prije odlaska s posla obavijestiti Poslodavca radi osiguravanja zamjene. Radnik ne može napustiti radno mjesto sve dok poslove ne preuzme drugi radnik.

Razna roba i materijali se mogu unositi i iznositi za vrijeme radnog vremena, a izvan radnog vremena samo uz odobrenje ravnatelja.

**Članak 17.**

Raspored radnog vremena Vrtića i službi u Vrtiću obvezno se ističe na ulaznim vratima vrtića i pojedinih službi Vrtića.

**VI. RAD S DJECOM**

**Članak 18.**

Rad s djecom zasniva se na metodama i oblicima rada koji pridonose:

* poticanju inicijative i razvijanju samostalnosti kod djece;
* razvijanju intelektualne radoznalosti;
* izgrađivanju odnosa uzajamnog poštovanja djece i odgojitelja;
* razvijanju smisla i potreba djece za međusobnom suradnjom i pomaganjem u rješavanju zadaća vrtićkog života.

**Članak 19.**

Rad s djecom provodi se u odgojnim skupinama.

Broj djece u skupinama određuje se prema Državnom pedagoškom standardu predškolskog odgoja i naobrazbe te aktima osnivača.

**Članak 20.**

Za vrijeme rada odgojitelji i drugi radnici dužni su biti primjereno odjeveni, odnosno nositi urednu i čistu radnu i zaštitnu odjeću i obuću.

Dnevni odmor (stanku) radnici koriste tako da se osigura redovito ostvarivanje programa, nadzor nad djecom i komuniciranje sa strankama.

**Članak 21.**

Roditelji mogu razgovarati s odgojiteljima i stručnim suradnicima u dane primanja roditelja ili iznimno u vrijeme koje odredi odgojitelj odnosno stručni suradnik.

**VI. NAZIVI RADNIH MJESTA, UVJETI ZA OBAVLJANJE POSLOVA RADNIH**

**MJESTA I OPIS POSLOVA**

**Članak 22.**

Za obavljanje određenih poslova radnih mjesta radnici moraju ispunjavati opće i posebne uvjete utvrđene Zakonom i drugim propisima, te ovim Pravilnikom.

Svi radnici moraju imati i posebnu zdravstvenu sposobnost koja se utvrđuje prije početka rada i povremeno u tijeku rada sukladno Zakonu i drugim propisima.

U Vrtiću ne smiju raditi osobe kod koje postoje zapreke za zasnivanje radnog odnosa sukladno članku 25. Zakona o predškolskom odgoju i obrazovanju.

**Članak 23.**

Osim poslova koji su ovim Pravilnikom navedeni uz pojedino radno mjesto za koje je radnik sklopio ugovor o radu, radnik obavlja i druge poslove iz svog djelokruga rada utvrđene zakonom, općim aktom Vrtića ili po nalogu ravnatelja.

**Članak 24.**

Popis radnih mjesta, osnovni opis poslova i zadataka svakog radnog mjesta, vrsta stručne spreme stručnih radnika te vrsta i stupanj stručne spreme ostalih radnika u vrtiću propisana je Zakonom o predškolskom odgoju i obrazovanju („Narodne novine“ broj:10/97,107/07,94/13, 97/19, 57/22 i 101/23)i Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (Narodne novine 133/97).

**Članak 25.**

Za ostvarivanje ukupne zadaće Vrtića uspostavljaju se radna mjesta po skupinama poslova s propisanim uvjetima koje mora ispunjavati osoba za prijem na to radno mjesto kako slijedi:

**1. vođenje poslovanja, opći, upravni i računovodstveni poslovi Vrtića:**

* 1. **Ravnatelj**

**Opis poslova i zadataka:**

Ravnatelj zastupa i predstavlja Vrtić pred drugim organima i ustanovama. Vodi poslovanje, organizira i usklađuje proces rada Vrtića i koordinira rad. Odgovoran je za zakonitosti rada i materijalno financijsko poslovanje Vrtića (donošenje općih akata, odluka, rješenja i zaključaka).

Odgovoran je za realizaciju i unapređivanje odgojno-obrazovnog rada u Vrtiću, predlaže poslovnu politiku Vrtića i mjere za njeno provođenje. Koordinira rad stručnog tima i drugih stručnih tijela Vrtića i rukovodi radom Odgojiteljskog vijeća. Izdaje naloge radnicima za izvršenje određenih zadataka i poslova u skladu s aktima Vtića i vrši raspored radnika iz jednog mjesta rada u drugo.

Osigurava uvjete za rad Upravnog vijeća, stručnih organa, komisija, radničkog vijeća i sindikalnog povjerenika, te sudjeluje u pripremi sjednica i radu Upravnog vijeća bez prava odlučivanja. Poduzima sve pravne radnje u ime i za račun Vrtića, te surađuje s osnivačem Vrtića, lokalnim, županijskim, državnim tijelima, kao i sa drugim Vrtićima, roditeljima, te s drugim pravnim i fizičkim osobama s kojima Vrtić ima poslovnu suradnju. Izvršava odluke i zaključke Upravnog i Odgojiteljskog vijeća. Sa stručnim timom planira i programira rad Vrtića, vodi brigu o stručnom usavršavanju odgojitelja i ostalih radnika. Dužan je upoznati Upravno vijeće i osnivača s nalazima pojedinih inspekcija. Vodi brigu o stručnom usavršavanju odgojitelja i ostalih radnika, organizira i rukovodi skupne roditeljske sastanke. Sudjeluje u organiziranju ljetovanja, zimovanja i drugih posebnih programa za djecu. Predlaže godišnji plan i program rada i druge planove i izvješća Upravnom vijeću i osnivaču Vrtića. Analizira poslovanje Vrtića, periodične i završne financijske izvještaje i odgovoran je za njihovo provođenje. Stavlja zabranu na nezakonite akte i odluke, predlaže Upravnom vijeću zasnivanje i prestanak radnog odnosa s radnicima na temelju natječaja. Obavlja i druge poslove u svezi poslovanja Vrtića utvrđene zakonom i općim aktima Vrtića.

**Odgovornost:** odgovara osnivaču za cjelokupno poslovanje i funkcioniranje Vrtića.

**Uvjeti za obavljanje poslova radnog mjesta**:

Za ravnatelja može biti imenovana osoba:

- koja ispunjava propisane uvjete za obavljanje poslova odgojitelja i stručnog suradnika,

- koja ima najmanje pet godina radnog staža u djelatnosti predškolskog odgoja,

- koja nije pravomoćno osuđivana za kaznena djela iz članka 25. Zakona o predškolskom

odgoju i obrazovanju.

**Broj izvršitelja: 1 (jedan)**

**1.2. Tajnik**

**Opis poslova i zadataka:**

Tajnik obavlja sljedeće poslove i zadaće: priprema materijale i izrađuje prijedloge općih akata, prati pravne propise, primjenu istih u praksi te u vezi s tim inicira donošenje općih akata koji obuhvaćaju navedenu problematiku, priprema prijedloge ugovora, pruža stručnu pomoć u postupku zaključivanja i izvršenja ugovora, u okviru svojih poslova daje tumačenja i mišljenja, te objašnjenja radnicima Vrtića u pogledu primjene pravnih propisa i odredaba općih akata, pruža stručnu pomoć ravnatelju u pogledu osiguranja zakonitosti rada i akata i upozorava na nezakonitosti u radu, obavlja poslove vezane za statusne promjene Vrtića i zastupa Vrtić pred sudovima i drugim organima i tijelima po punomoći, u suradnji s ravnateljem vodi brigu o zaštiti na radu i surađuje s nadležnim organima, u suradnji s ravnateljem i predsjednikom Upravnog vijeća priprema materijale za sjednice Upravnog vijeća i čuva dokumentaciju o radu Vijeća, u suradnji s ravnateljem vodi brigu o izvršenju odluka Upravnog vijeća, brine o čuvanju pečata Vrtića, izdaje potrebne potvrde radnicima radi ostvarivanja određenih prava iz radnog odnosa, odgovoran je za čuvanje svih normativnih akata i važne dokumentacije Vrtića, obavlja i druge poslove u vezi s administrativno-stručnim poslovima Vrtića. Obavlja i druge poslove u svezi s administrativno-stručnim poslovima Vrtića dobivene od ravnatelja, a u skladu sa zakonom i općim aktima Vrtića.

**Odgovornost:** odgovara za zakonito i pravovremeno predlaganje izmjena i dopuna odluka i akata Vrtića, vođenje evidencije o radu radnika, vođenje matične knjige i prijave i odjave radnika na HZMO.

**Uvjeti za obavljanje poslova radnog mjesta**:

Za tajnika može biti izabrana osoba koja ima:

- visoku stručnu spremu, odnosno završen preddiplomski i diplomski sveučilišni studij ili

integrirani preddiplomski i diplomski sveučilišni studij - diplomirani pravnik, odnosno

magistar struke,

- ili višu stručnu spremu, odnosno završen preddiplomski sveučilišni studij ili stručni

studij u trajanju od najmanje dvije godine (baccalaureus, baccalaurea) pravne struke,

**Broj izvršitelja: 1** **(jedan)**

**1.3. Voditelj računovodstva**

**Opis poslova i zadataka:**

Prati, proučava i primjenjuje financijsko-materijalne propise donesene od državnih i drugih organa, izvršava i vodi financijske, računovodstvene i knjigovodstvene poslove u skladu sa zakonskim propisima i općim aktima Vrtića. Potpisuje knjigovodstvenu dokumentaciju, usklađuje stanje računa financijskog knjigovodstva s analitičkom evidencijom, obračunava ukupan prihod i njegovu raspodjelu po periodičnim obračunima i zaključnom računu. Izrađuje financijske izvještaje poslovanja i daje obrazloženje za iste, kontrolira provođenje godišnjeg popisa svih sredstava. Sastavlja i odgovorna je za izradu i pravodobnu predaju financijskih izvještaja, periodičnih obračuna i završnog računa i dostavu druge financijske dokumentacije prema nadležnim državnim institucijama. Sudjeluje u izradi financijskog plana i izradi cijene koštanja za korisnike usluga. Kontrolira i knjiži svu dokumentaciju za knjiženje, otvara i zatvara kartice na početku i kraju godine, te usklađuje analitičko knjigovodstvo sa sintetičkim. Vodi i odgovoran je za analitiku dobavljača i vrši mjesečno usklađivanje i cjelokupnu suradnju s dobavljačima.

Vodi, sređuje i odgovoran je za cjelokupnu evidenciju i arhivsku financijsku građu računovodstvene službe Vrtića. Prati stanje i kretanje sredstava po namjeni i izvorima, obavlja realizaciju osnovnih sredstava i obračun amortizacije. Vrši likvidaciju svih ulaznih računa, vodi analitičku evidenciju, knjigu osnovnih sredstava, usklađuje inventurno stanje sa stanjem u knjigovodstvu, te obavlja poslove u svezi osiguranja imovine Vrtića. Obavlja i druge poslove u svezi sa knjigovodstveno-računovodstvenim poslovima dobivenih od ravnatelja, a u skladu sa zakonom i općim aktima Vrtića.

**Odgovornost:** odgovara za zakonito i pravovremeno sastavljanje i predaju financijskih izvještaja i planova, pravovremeno poslovanje računovodstva i dokumentaciju računovodstva.

**Uvjeti za obavljanje poslova radnog mjesta:**

Za voditelja računovodstva može biti izabrana osoba koja ima:

-visoku stručnu spremu, odnosno završen preddiplomski i diplomski sveučilišni studij ili

integrirani preddiplomski i diplomski sveučilišni studij - diplomirani ekonomist,

-višu stručnu spremu, odnosno završen preddiplomski sveučilišni studij ili stručni studij u

trajanju od najmanje dvije godine ( baccalaureus, baccalaurea) ekonomskog smjera,

**Broj izvršitelja: 1** **(jedan)**

**1.4. Administrator-blagajnik**

**Opis poslova i zadataka:**

Prima poštu i istu razvrstava, vodi brigu o nabavi potrošnog materijala. Pomaže tajniku i voditelju računovodstva u administrativnim i financijskim poslovima, otprema poštu, obračunava i knjiži plaće radnika, vodi evidenciju o potrošačkim kreditima radnika, izdaje potvrde radnicima u svezi isplate plaće, na temelju rješenja o plaći i mjesečne evidencije rada, vrši obračun plaće svih radnika, obračunava naknade za prijevoz radnika, obračunava naknade plaće za vrijeme godišnjeg odmora, plaćenog dopusta, naknadu bolovanja, te ostale naknade na teret Vrtića i naknade koje se refundiraju. Vrši obračun boravka djece u Vrtiću, vodi analitičku evidenciju dužnika u svezi s participacijom roditelja, usklađuje stanje dugovanja s izvršenim naplatama i izrađuje spiskove nenaplaćenih dugovanja najmanje svaka tri mjeseca, ispunjava i otprema uplatnice za participaciju roditelja. Popunjava zakonom određene obrasce za plaću i obustave i obavlja i druge poslove u svezi sa administrativno-blagajničkim poslovima dobivenih od ravnatelja, a u skladu sa zakonom i općim aktima Vrtića.

**Odgovornost:** odgovara za zakoniti i pravovremeni obračun plaća i sastavljanje i predaju uplatnica korisnicima, pravovremeno slanje opomena i sastavljanje tromjesečnih lista dužnika.

**Uvjeti za obavljanje poslova radnog mjesta:**

Za administrator-blagajnik može biti izabrana osoba koja ima:

- srednju stručnu spremu ekonomskog smjera,

**Broj izvršitelja: 2 (dva)**

**1.5. Materijalni knjigovođa**

**Opis poslova i zadataka:**

Vodi evidenciju sitnog inventara putem knjige sitnog inventara, u okviru financijskog plana vrši nabavu opreme za Vrtić, zaprima i organizira poslove oko zaprimanja osnovnih sredstava i sitnog inventara, te prisustvuje njihovom prijemu. Uz pomoć kućnog majstora postavlja inventarne brojeve na osnovna sredstva, obrađuje primke i prosljeđuje na naplatu voditelju računovodstva. Vrši obradu primki i izdatnica hrane i ostalog materijala i prikuplja svu potrebnu dokumentaciju, sastavlja izvješće o utrošku hrane i ostalog materijala i predaje ga voditelju računovodstva, vrši knjiženje primitka i utroška hrane i ostalog materijala u količinskim i financijskim pokazateljima, vrši usklađivanje količinski sa skladišnom kartotekom i financijsko sa financijskim knjigovodstvom. Vrši usklađivanje materijalnih sredstava sa stvarnim stanjem (inventurom), surađuje sa komisijom za inventarizaciju sitnog inventara, hrane i ostalog materijala, prati propise u svezi materijalnog poslovanja. Vodi evidenciju reversa za sitni inventar, vodi kartice za pojedine artikle, izdaje sredstva za čišćenje i papirnatu galanteriju iz skladišta i evidentira izdanu robu. Izrađuje potrebne podatke za analizu kretanja zaliha i evidenciju zaliha na skladištu. Obavlja i druge poslove u svezi s materijalnim knjigovodstvom dodijeljene od ravnatelja, a u skladu sa zakonom i općim aktima Vrtića.

**Odgovornost:** odgovara za zakonitu i pravovremenu izradu i sastavljanje knjiga sitnog inventara i osnovnih sredstava, pravovremeno usklađivanje i stanje sredstva za čišćenje, papirnate galanterije i materijala za čišćenje.

**Uvjeti za obavljanje poslova radnog mjesta:**

Za materijalnog knjigovođu može biti izabrana osoba koja ima:

- srednju stručnu spremu ekonomskog smjera,

**Broj izvršitelja: 1** **(jedan)**

**2. poslovi stručno pedagoškog rada, odgoja, obrazovanja, njege i zaštite djece u Vrtiću:**

**2.1. Pedagog – stručni suradnik/ica**

**Opis poslova i zadataka:**

Pedagog prati realizaciju odgojno-obrazovnog rada, stručno pridonosi maksimalnoj efikasnosti odgojno-obrazovnih ciljeva te unapređuje cjeloviti odgojno obrazovni proces. Izrađuje, sudjeluje i pruža pomoć u izradi planova i programa: Godišnjeg plana i programa Vrtića, Godišnjeg plana rada pedagoga i Odgojiteljskog vijeća, te pruža pomoć odgojiteljima u planiranju odgojno-obrazovnog rada. Prati rad odgojitelja na realizaciji odgojno-obrazovnog programa s djecom, sudjeluje u radu Odgojiteljskog vijeća i radi s roditeljima (tematski sastanci, individualni kontakti). Pomaže odgojiteljima u donošenju tromjesečnih, dvotjednih planova i dnevnih zapažanja, te prati njihovu realizaciju. Pomaže odgojiteljima u organizaciji kulturnih i javnih svečanosti, izložbi, izleta, posjeta, zimovanja i ljetovanja. Prati i procjenjuje psihofizički razvoj djece i pomaže odgojiteljima i roditeljima u rješavanju odgojnih problema, te identificira i pedagoški obrađuje djecu s teškoćama u razvoju. U suradnji sa stručnim timom vrši formiranje odgojnih skupina na početku pedagoške godine. Vrši preraspodjelu i dopunu didaktičkog materijala i igračaka prema dobi djece, organizira i provodi postupak za otkrivanje nadarene djece, te prati njihov razvoj. Surađuje s pedagoškom nadzornom službom, zdravstvenim i socijalnim institucijama. Izrađuje godišnji program kolektivnog stručnog usavršavanja odgojitelja, te na planu unapređenja i realizacije odgojno-obrazovnog rada surađuje s nosiocima tema za permanentno stručno obrazovanje i usavršavanje. Pregledava pedagošku dokumentaciju odgojitelja i član je povjerenstva za stažiranje pripravnika i sudjeluje u izradi programa stažiranja te pruža pripravniku pedagošku, metodičku i svaku drugu pomoć.

Vodi dokumentaciju o svom radu i pojavama koje ispituje i proučava. Obavlja poslove vezane za upis djece u I. razred, prikuplja podatke i razgovara s roditeljima, individualno se i stručno usavršava putem novoizdane literature te sudjelovanjem na stručnim seminarima i savjetovanjima. Obavlja i druge poslove u svezi sa stručno-pedagoškim radom, a u skladu sa zakonom i općim aktima vrtića.

**Odgovornost:** odgovara za realizaciju godišnjeg plana i programa rada, odgovara za didaktička sredstva, biblioteku vrtića, te ostvarenje programa i aktivnosti utvrđenih Kurikulumom Vrtića.

**Uvjeti za obavljanje poslova radnog mjesta:**

Za pedagoga može biti izabrana osoba koja ima:

- visoku stručnu spremu, odnosno završen preddiplomski i diplomski sveučilišni studij

ili integrirani preddiplomski i diplomski sveučilišni studij:

- profesor pedagogije ili diplomirani pedagog, odnosno magistar/a struke,

- položen stručni ispit ili obvezu polaganja u roku od godinu dana od stečenih uvjeta za

polaganje,

**Broj izvršitelja: 2 (dva)**

**2.2. Psiholog – stručni suradnik**

**Opis poslova i zadataka:**

Psiholog prati psihofizički razvoj i napredovanje pojedinačnog djeteta. Postavlja razvojne zadaće i skrbi se o psihičkom zdravlju djece, svojim djelovanjem pridonosi razvoju timskog rada u dječjem vrtiću. Sudjeluje u stvaranju temeljnih uvjeta za ostvarivanje dječjih prava. Posebno je važna uloga psihologa u prepoznavanju djece s posebnim odgojno-obrazovnim potrebama (djece s teškoćama i darovite djece) i promišljanju razvojnih zadaća za njihovo napredovanje prema sposobnostima. Radi s djecom s posebnim odgojno-obrazovnim potrebama i njihovim roditeljima na emocionalno-psihološkome snalaženju obitelji za kvalitetniju pomoć u odrastanju djeteta. Surađuje i sudjeluje u programima stalnog usavršavanja odgojitelja, sudjeluje u poticanju stručne kompetencije odgojitelja u smislu permanentnog usavršavanja psihološke teorije i prakse. Surađuje i radi s roditeljima na unapređenju suradnje kroz tematske roditeljske sastanke, individualne razgovore i druge oblike suradnje te surađuje s lokalnom zajednicom. Povezuje se sa zdravstvenim ustanovama i ustanovama socijalne skrbi, koristi se supervizijskom pomoći i sudjeluje u istraživanjima u Vrtiću. Sudjeluje u izradi godišnjeg plana i programa rada Vrtića i Kurikuluma Vrtića. Sudjeluje u pripremama i ostvarenju prijema djece i formiranja odgojnih skupina, sudjeluje u pripremi rada Odgojiteljskog vijeća, radu stručnih aktiva, seminara i slično. Sudjeluje u provođenju i razvijanju kulture življenja Vrtića - integracija, procedura, protokola i timskog rada. Obavlja i druge poslove u svezi sa stručno – psihološkim radom i radne zadatke na zahtjev ravnatelja.

**Odgovornost:** odgovara za realizaciju godišnjeg plana i programa rada, te ostvarenje programa i aktivnosti utvrđenih Kurikulumom Vrtića.

**Uvjeti za obavljanje poslova radnog mjesta:**

Za psihologa – stručnog suradnika može biti izabrana osoba koja ima:

- visoku stručnu spremu, odnosno završen preddiplomski i diplomski sveučilišni studij

ili integrirani preddiplomski i diplomski sveučilišni studij: profesor psihologije ili

diplomirani psiholog, odnosno magistar/a struke,

- položen stručni ispit ili obvezu polaganja u roku od godinu dana od stjecanja uvjeta za

polaganje,

**Broj izvršitelja: 2** (dva)

**2.3. Rehabilitator**

**Opis poslova i zadataka:**

Rehabilitator radi na prepoznavanju, ublažavanju i otklanjanju teškoća djece. Utvrđuje specifične potrebe djece s teškoćama i o njima informira odgojitelje, ostale suradnike i roditelje. Stvara uvjete za uključivanje djece u posebne i redovite programe Vrtića. U suradnji s odgojiteljima, stručnim timom (i roditeljima) utvrđuje najprimjerenije metode rada za svako pojedino dijete te ih primjenjuje u svom radu. Surađuje sa zdravstvenim ustanovama i ustanovama socijalne skrbi te drugim čimbenicima u prevenciji razvojnih poremećaja u djece. Prati, proučava i provjerava u praksi znanstvene i teorijske spoznaje s područja edukacijsko-rehabilitacijskih znanosti. Unapređuje vlastiti rad i cjelokupan proces uključivanja djece s teškoćama u zajednicu. Neposredno radi s djecom s teškoćama u razvoju i podnosi godišnje izvješće o radu s djecom s teškoćama u razvoju. Surađuje s roditeljima djece provođenjem kolektivnih roditeljskih sastanaka i individualnim razgovorima, na način da roditeljima daje stručne upute o radu s djetetom kod kuće. Uključuje se u sve oblike permanentnog stručnog usavršavanja (individualno, kolektivno) u okviru Vrtića i izvan njega, te sudjeluje u radu stručnog tima (opservacija).

Vrši testiranje sposobnosti djece u svrhu P.O., obavlja poslove vezane uz upis djece u I. razred, prikuplja i obrađuje podatke o djeci s teškoćama u razvoju iz vrtića, te analizira rezultate testiranja KTZ. Obavlja prema potrebi i druge poslove i radne zadatke u svezi s odgojno-obrazovnim radom dobivene od ravnatelja, a u skladu sa zakonom i općim aktima Vrtića.

**Odgovornost:** odgovara za realizaciju godišnjeg plana i programa rada, te ostvarenje programa i aktivnosti utvrđenih Kurikulumom Vrtića.

**Uvjeti za obavljanje poslova radnog mjesta:**

Za rehabilitatora može biti izabrana osoba koja ima:

-visoku stručnu spremu, odnosno završen preddiplomski i diplomski sveučilišni studij ili

integrirani preddiplomski i diplomski sveučilišni studij: diplomirani rehabilitator, bez obzira na smjer ili profesor defektologije bez obzira na smjer, odnosno magistar/a struke,

-položen stručni ispit ili obvezu polaganja u roku od godinu dana od stečenih uvjeta za

polaganje,

**Broj izvršitelja: 2** **(dva)**

**2.4. Logoped**

**Opis poslova i zadataka:**

Logoped je stručnjak edukacijsko-rehabilitacijskog profila koji radi na otklanjanju poteškoća govorno-glasovne komunikacije, te poteškoća čitanja i pisanja. Logoped se bavi prevencijom, otkrivanjem, dijagnosticiranjem i terapijskim radom. Logoped u Vrtiću najveći dio svojeg rada provodi u neposrednom radu s djecom u vidu: preventivnog pregleda rizičnog djeteta, trijažnog pregleda djece, provođenje dijagnostičkog postupka, terapijskog rada na otklanjanju poteškoća, suradnje sa roditeljima i odgojiteljima, te edukcije roditelja i odgojitelja. U suradnji s odgojiteljima, stručnim timom i roditeljima utvrđuje najprimjerenije metode rada za svako pojedino dijete te ih primjenjuju u svom radu. Surađuje sa zdravstvenim ustanovama i ustanovama socijalne skrbi te drugim čimbenicima u prevenciji razvojnih poremećaja djece. Prati, proučava i provjerava u praksi znanstvene i teorije spoznaje s područja edukacijsko-rehabilitacijskih znanosti. Osim neposrednog rada s djetetom logoped u Vrtiću ima i neke druge obaveze kao što su sudjelovanje u provođenju inicijalnih intervjua vezanih za primitak nove djece u Vrtić, sudjeluje u izradi godišnjeg plana i programa rada, kurikuluma i izvješća o radu Vrtića. Obavlja prema potrebi i druge poslove i radne zadatke u svezi s odgojno-obrazovnim radom dobivene od ravnatelja, a u skladu sa zakonom i općim aktima Vrtića.

**Odgovornost:** odgovara za realizaciju godišnjeg plana i programa rada, te ostvarenje programa i aktivnosti utvrđenih Kurikulumom Vrtića.

**Uvjeti za obavljanje poslova radnog mjesta:**

Za logopeda može biti izabrana osoba koja ima:

-visoku stručnu spremu, odnosno završen preddiplomski i diplomski sveučilišni studij ili

integrirani preddiplomski i diplomski sveučilišni studij: diplomirani rehabilitator ili

profesor defektologije, smjer logoped, odnosno magistar/a struke,

-položen stručni ispit ili obvezu polaganja u roku od godinu dana od stečenih uvjeta za

polaganje,

**Broj izvršitelja: 1** **(jedan)**

**2.5. Medicinska sestra – zdravstvena voditeljica**

**Opis poslova i zadataka:**

Medicinska sestra u Vrtiću jest viša medicinska sestra kao zdravstvena voditeljica koja radi na osiguravanju i unapređenju zaštite zdravlja djece u timu sa stručnim suradnicima, ravnateljem, odgojiteljima, roditeljima i ostalim čimbenicima sudjeluje u ostvarivanju tih zadataka.

Medicinska sestra provodi sve zdravstveno preventivne mjere za očuvanje psihičkog i fizičkog zdravlja djece, koordinator je u provođenju zdravstvene zaštite djece u Vrtiću sa zdravstvenim ustanovama, provodi zdravstveni odgoj djece, zdravstveno prosvjećivanje zaposlenih u Vrtiću i roditelja, u suradnji sa liječnikom radi na ranom otkrivanju zdravstvenih problema djece, provodi nadzor nad higijenskim uvjetima i održavanjem čistoće unutarnjeg i vanjskog prostora gdje borave djeca, vodi brigu o mjerama dezinsekcije i deratizacije, kontrolira ispravnost rada kuhinje, kvalitetu hrane i svježinu namirnica, sudjeluje u izradi jelovnika za potrebe djece, vodi zdravstvenu dokumentaciju te sastavlja potrebne izvještaje i analize o zdravstvenom stanju djece, pruža prvu pomoć do konačne obrade, vodi nadzor nad redovitim pregledima osoblja, naročito osoba koje rade s hranom, prati epidemiološku situaciju i provodi protuepidemijske mjere, sudjeluje u organiziranju i realizaciji rekreativnih programa, vodi brigu o nabavi sanitetskog materijala, lijekova, sredstava za dezinfekciju i čišćenje te priručnu apoteku u Vrtiću, sudjeluje u organizaciji i provođenju upisa djece. Sudjeluje u radu Odgojiteljskog vijeća, u izradi godišnjeg izvedbenog plana i programa rada Vrtića i godišnjeg izvješća. Izrađuje svoj plan i izvedbeni program na početku pedagoške godine i vodi evidenciju o svom radu i aktivnostima, te se kontinuirano stručno usavršava. Obavlja prema potrebi i druge poslove i radne zadatke u svezi sa zdravstvenom zaštitom dobivene od strane ravnatelja, a u skladu sa zakonom i općim aktima Vrtića.

**Odgovornost:** odgovara za realizaciju godišnjeg plana i programa rada, te ostvarenje programa i aktivnosti utvrđenih Kurikulumom Vrtića, primjenu propisa o zdravstvenom stanju djece i radnika Vrtića, provođenje Progama HACCP sustava, sanitetski materijal i svu povjerenu opremu i sredstva.

**Uvjeti za obavljanje poslova radnog mjesta:**

Za medicinsku sestru može biti izabrana osoba koja ima:

- završen preddiplomski sveučilišni studij - sveučilišni prvostupnik sestrinstva;

- završen sveučilišni diplomski studij sestrinstva – magistra sestrinstva;

- stručni studij kojim je stečena viša stručna sprema u djelatnosti sestrinstva u skladu

s ranijim propisima (viša medicinska sestra ili brat),

- položen stručni ispit ili obvezu polaganja u roku od godinu dana od stečenih uvjeta za

polaganje,

**Broj izvršitelja: 2 (dva)**

**2.6. Odgojitelj**

**Opis poslova i zadataka:**

Odgojitelj u Vrtiću provodi neposredne zadaće odgojno-obrazovnog rada s djecom predškolske dobi od navršenih šest mjeseci do polaska u osnovnu školu. Odgojitelj je stručno osposobljena osoba koja provodi odgojno-obrazovni program rada s djecom predškolske dobi i stručno promišlja odgojno-obrazovni proces u svojoj odgojno-obrazovnoj skupini. On pravodobno planira, programira i vrednuje odgojno-obrazovni rad u dogovorenim razdobljima. Prikuplja, izrađuje i održava sredstva za rad s djecom te vodi brigu o estetskom i funkcionalnom uređenju prostora za izvođenje različitih aktivnosti. Radi na zadovoljenju svakidašnjih potreba djece i njihovih razvojnih zadaća te potiče razvoj svakoga djeteta prema njegovim sposobnostima. Vodi dokumentaciju o djeci i radu te zadovoljava stručne zahtjeve u organizaciji i unapređenju odgojno-obrazovnog procesa, pravovremeno priprema i daje tražene podatke u vezi s administrativnim poslovanjem Vrtića. Surađuje s roditeljima, stručnjacima i stručnim timom u dječjem vrtiću kao i s ostalim sudionicima u odgoju i obrazovanju djece rane i predškolske dobi u lokalnoj zajednici. Odgovoran je za provedbu programa rada s djecom kao i za opremu i didaktička sredstva kojima se koristi u radu. Priprema statističke podatke koje traži statistika i drugi nadležni organi, organizira posjete kino predstavama i drugim kulturno-umjetničkim priredbama. Obavlja prema potrebi i druge poslove i radne zadatke u svezi s odgojno-obrazovnim radom dobivene od ravnatelja i stručnih suradnika, a u skladu sa zakonom i općim aktima vrtića.

**Odgovornost:** odgovara za realizaciju programa rada s djecom kao i za opremu i didaktička sredstva kojima se koristi u radu.

**Uvjeti za obavljanje poslova radnog mjesta:**

Za odgojitelja može biti izabrana osoba koja ima:

-završen preddiplomski sveučilišni studij – stručni prvostupnik predškolskog odgoja;

-završen sveučilišni diplomski studij – magistar predškolskog odgoja;

-završen studij odgovarajuće vrste kojim je stečena viša stručna sprema u skladu s

ranijim propisima (odgojitelj predškolske djece, nastavnik predškolskog odgoja);

-specijalistički diplomski stručni studij.

-položen stručni ispit ili obvezu polaganja u roku od godinu dana od stečenih uvjeta za

polaganje,

Ako se na natječaj ne javi osoba koja ispunjava uvjete za odgojitelja poslove odgojitelja može obavljati osoba koja je završila učiteljski studij, i to: specijalistički diplomski stručni studij ili integrirani preddiplomski i diplomski studij ili četverogodišnji diplomski stručni studij primarnog obrazovanja, uz uvjet da u roku od dvije godine od dana zasnivanja radnog odnosa stekne kvalifikaciju odgojitelj temeljem priznanja stečenih ishoda učenja na studiju za učitelja i razlike programa za prekvalifikaciju ili dokvalifikaciju učitelja u svrhu stjecanja kvalifikacije odgojitelja. Osoba koja je završila učiteljski studij zasniva radni odnos kao nestručna zamjena do stjecanja kvalifikacije za odgojitelja.

**Broj izvršitelja: 81** (**osamdeset jedan**)

**2.7. pomoćnik djeci s teškoćama u razvoju ili stručni komunikacijski posrednik**

**Opis poslova i zadataka:**

-nije samostalni nositelj odgojno obrazovne djelatnosti;

boravi uz dijete u aktivnostima u vrtiću i izvan vrtića; pruža podršku u mjeri u kojoj je to potrebno ovisno o potrebama djeteta i potiče osamostaljivanja u aktivnostima hranjenja, obavljanja fizičkih potreba, higijeni, presvlačenju, kretanju; pomaže djetetu pri rukovanju materijalima; asistira u igri i komunikaciji; surađuje s odgojiteljicama , stručnim suradnicima i ravnateljicom oko dogovaranja i provođenja aktivnosti; surađuje s roditeljima djeteta; planira i priprema didaktičke materijale u dogovoru s odgojiteljicama i stručnim suradnicama; obavlja i druge poslove po nalogu ravnateljice, stručnih suradnica i odgojiteljica.

Način uključivanja te način i sadržaj osposobljavanja i obavljanja poslova pomoćnika za djecu s teškoćama u razvoju te stručnog komunikacijskog posrednika propisuje ministar nadležan za obrazovanje pravilnikom.

Za pomoćnika za djecu s teškoćama ili stručnog komunikacijskog posrednika može biti izabrana osoba koja ispunjava slijedeće uvjete:

-završeno najmanje četverogodišnje srednjoškolsko obrazovanje,

-završeno osposobljavanje i stečena djelomična kvalifikacija,

-da nije roditelj niti drugi član uže obitelji djeteta kojem se pruža potpora;

-da ne postoje zapreke za rad u vrtiću iz članka 25. Zakona o predškolskom odgoju i obrazovanju.

**Broj izvršitelja: 20 (dvadeset)**

**3. poslovi pripreme i posluživanja prehrane, održavanja čistoće i održavanja objekata:**

**3.1.Kuhar**

**Opis poslova i zadataka:**

Organizira pravilan i pravovremeni rad u kuhinji te daje zaduženja i raspoređuje tekuće poslove, brine o racionalnom i ekonomičnom korištenju namirnica, odgovoran je za urednost kuhinje i osoblja te dezinfekciju posuđa i pribora za jelo, vodi brigu o čistoći i higijeni kuhinjskih aparata i elemenata, nadzire provođenje zaštitnih mjera na radu, korištenje propisane radne odjeće i obuće osoblja u kuhinji, odgovoran je za pravilno, kvalitetno i pravodobno spremanje obroka. Preuzima i kontrolira kvalitetu namirnica i odgovoran je za količinu i kvalitetu preuzetih namirnica od dobavljača. Sudjeluje u izradi jelovnika i daje svoje prijedloge za poboljšanje kvalitete i ekonomičnosti poslovanja, daje prijedloge za nabavu neophodnog inventara, odnosno rashod, po potrebi, priprema hranu za područne vrtiće i za druge korisnike. Odgovoran je za primjenu svih sanitarnih i higijenskih propisa u procesu pripreme hrane, kao i uputstva glavne medicinske sestre, vodi brigu da hrana bude svježa i kvalitetna, vodi potrebne evidencije o dnevnom utrošku hrane i broju izdanih obroka po skupinama. Obavlja i druge poslove u svezi sa prehranom djece po nalogu ravnatelja, a u skladu sa zakonom i općim aktima.

**Odgovornost:** odgovara za organizaciju rada u kuhinji, za kvalitetu i kvantitetu hrane, za mikrobiološku ispravnost hrane, za pravovremeno serviranje obroka, za higijenu kuhinje, inventara i živežnih namirnica, za provođenje mjera zaštite na radu i protupožarne zaštite, za inventar kuhinje i opreme s kojom rukuje.

**Uvjeti za obavljanje poslova radnog mjesta:**

Za glavnog kuhara može biti izabrana osoba koja ima:

-srednju stručnu spremu za kuhara,

**Broj izvršitelja: 8 (osam)**

**3.2. Pomoćni kuhar**

**Opis poslova i zadataka:**

Prema nalogu glavnog kuhara obavlja stalne i povremene poslove u kuhinji, te pomaže kuharu u pripremanju hrane i dijeljenju obroka. Sakuplja, pere i slaže posuđe nakon doručka i ručka. Vodi brigu o osobnoj higijeni i čistoći inventara s kojim rukuje i održava čistoću kuhinje, blagovaone, skladišta, strojeva i druge opreme. Po potrebi zamjenjuje kuhanja, u svom radu obvezan je pridržavati se svih sanitarnih i higijenskih propisa u postupanju s namirnicama i opremom, te je obvezan pravilno upotrebljavati sredstva za čišćenje i dezinfekciju posuđa. Obavlja i druge poslove u svezi sa prehranom djece, po nalogu glavnog kuhara i ravnatelja, a u skladu sa zakonom i općim aktima Vrtića.

**Odgovornost:** odgovara za pravovremeno i uredno obavljanje pomoćnih poslova u kuhinji i kuhinjski inventar.

**Uvjeti za obavljanje poslova radnog mjesta:**

Za poslove pomoćnog kuhara može biti izabrana osoba koja ima:

-nižu stručnu spremu ugostiteljskog smjera (NSS, III. stupanj)

-osnovnu školu,

**Broj izvršitelja: 6 (šest)**

**3.3. Pomoćni kuhar-spremač:**

**Opis poslova i zadataka:**

Priprema obroke u skladu s normativima prehrane i utvrđenom jelovniku, ovisno o vrsti primarnog programa, nabavlja namirnice za prehranu djece, servira hranu za doručak, marendu i ručak, pere posuđe i održava čistoću u kuhinji, blagovaoni i skladištu. Predlaže nabavu potrebnog inventara za kuhinju, brine o higijeni uopće i dezinfekciji posuđa, obvezan je koristiti radnu odjeću i obuću, kao i zaštitna sredstva. Vodi evidenciju o broju djece koja se hrane u vrtiću i brine o pravilnoj podjeli obroka. Prije obroka vrši dezinfekciju stolova, a nakon jela čisti stolove i blagovaonu. Redovno mijenja posteljinu i vodi brigu o slanju posteljine na pranje, svakodnevno postavlja ležaljke i posprema ih nakon dnevnog odmora djece. Čisti terase i uređuje vanjski prostor, pere prozore, namještaj, lustere, radijatore, održava čistoću podova u holovima i blagovaoni i dezinficira igračke. Informira upravu Vrtića o uočenim nedostacima, obavlja i druge poslove u svezi s prehranom djece i čišćenjem po nalogu ravnatelja, a u skladu sa zakonom i općim aktima Vrtića.

**Odgovornost:** odgovara za pravovremeno i uredno obavljanje pomoćnih poslova u kuhinji i za kuhinjski inventar, odgovara za čistoću vanjskih i unutarnjih prostora, odgovara za povjerene strojeve za čišćenje, za racionalno korištenje i trošenje sredstava za čišćenje i ekonomično korištenje potrošnog materijala.

**Uvjeti za obavljanje poslova radnog mjesta:**

Za obavljanje poslova radnog mjesta pomoćni kuhar–spremač može biti izabrana osoba koja ima:

-nižu stručnu spremu ugostiteljskog smjera (NSS, III. stupanj)

-osnovnu školu,

**Broj izvršitelja: 1 (jedan)**

**3.4. Domar (ekonom, vozač, rukovatelj centralnog grijanja)**

**Opis poslova i zadataka:**

Domar vodi brigu o postrojenjima centralnog grijanja i njihovom redovitom servisiranju, održava i provjerava ispravnost vodovodnih, električnih, plinskih i drugih instalacija u Vrtiću, vodi brigu o ispravnosti protupožarnih uređaja i brine se o njihovom pravilnom razmještaju unutar Vrtića i servisiranju te osigurava objekte i drugim sredstvima za gašenje požara, vodi propisane evidencije o kontrolnim pregledima instalacija i predlaže ravnatelju/ici mjere i sredstva za otklanjanje uočenih nedostataka, za popravke koje ne može sam obaviti dužan je naći stručnu osobu prema uputama i u dogovoru s ravnateljem/icom Vrtića. Vrši nabavku materijalnih sredstava za održavanje objekata i zaštitu na radu, brine da inventar bude uvijek na svom mjestu, ispravan i dostupan korisnicima te obilježen inventurnim brojevima, vrši samostalno stolarske, vodoinstalaterske, električarske i druge sitne popravke prema svom znanju i mogućnostima, nabavlja materijale za popravke svih vrsta instalacija i opreme u Vrtiću, pravodobno osigurava lož ulje za ogrjev, održava travnate površine i nasade u matičnom vrtiću i područnim vrtićima, pravovremeno poduzima mjere za osiguranje objekata od elementarnih nepogoda, obavlja zidarske i ličilarske poslove, individualno ili sa ostalim radnicima. Opskrbljuje područne vrtiće raznim potrebnim materijalima i pravodobno transportira obroke područnim vrtićima. Odgovoran je za higijenu i čistoću vozila koje služi za transport namirnica, vodi evidencije o pređenoj kilometraži i utrošku goriva, uz punu odgovornost čuva vozilo i održava ga u ispravnom stanju, te brine o njegovom redovitom servisiranju. Obavlja i druge poslove iz djelokruga svoga rada, a po nalogu ravnatelj/ice vrtića, a u skladu sa zakonom i općim aktima Vrtića.

**Odgovornost:**odgovara za redovno i pravovremeno dostavljanje hrane i ostalih potrepština u područne vrtiće, za pravilno rukovanje i održavanje vozila, za ispravno održavanje objekta, inventara, instalacija, prilaza objektima, vanjskog prostora te provođenje mjera zaštite na radu i protupožarne zaštite.

**Uvjeti za obavljanje poslova radnog mjesta:**

Za obavljanje poslova radnog mjesta domara (ekonom, vozač, rukovatelj centralnog grijanja) može biti izabrana osoba koja ima:

-srednju stručnu spremu stolarske, građevinske, metalske, strojarske, vodoinstalaterske

struke ili druge odgovarajuće struke,

-položen ispit za rukovatelja centralnog grijanja ili obvezu polaganja u roku od 6 mjeseci,

-položen ispit za vozača “B” kategorije,

**Broj izvršitelja: 2 (dva)**

**3.5. Pralja (pralja, švelja)**

**Opis poslova i zadataka:**

Odgovorna je za pravodobno dostavljanje čistog rublja u sve vrtiće, vrši poslove pranja, glačanja, šivanja i održavanja rublja i posteljine, brine za čistoću rublja i radne odjeće kuhinjskog osoblja, sortira prljavo rublje i održava čistoću praonice, po potrebi nabavlja novu robu, ručnike, stolnjake, posteljinu, krpe i dr. Brine o pravodobnoj dostavi čistog rublja po vrtićima, prema potrebi krpa i šije jednostavnije rublje, svakodnevno brine o čistoći pelena i rublja djece u jaslicama. Brine o čistoći zavjesa u svim prostorijama vrtića i jaslica, obavlja i druge poslove iz djelokruga svog rada po nalogu ravnatelj/ice Vrtića, a u skladu sa zakonom i općim aktima Vrtića.

**Odgovornost:**odgovara za redovno i pravovremeno dostavljanje čistog rublja i posteljine u sve vrtiće, čistoću praonice, odgovara za pravilno održavanje i korištenje povjerenih strojeve za pranje, sušenje i peglanje.

**Uvjeti za obavljanje poslova radnog mjesta:**

Za obavljanje poslova radnog mjesta pralja može biti izabrana osoba koja ima:

-nižu stručnu spremu šivač (NSS, III. stupanj)

-osnovnu školu,

**Broj izvršitelja: 1**

**3.6. Spremač**

**Opis poslova i zadataka:**

Vrši pravodobno i kvalitetno čišćenje podnih te ostalih površina (stakla, namještaj, zidovi, panoi, stolovi, stolice i dr.), pere i dezinficira igračke, brine o održavanju i čišćenju rasvjetnih tijela, svakodnevno čisti sanitarne čvorove, sprema i rasprema ležaljke, održava čistoću vanjskog prostora, terasa i drugih površina. Obavještava kućnog majstora o nastalim kvarovima na sredstvima rada, postrojenjima i instalacijama. Preuzima i predaje posteljinu i drugo rublje s pranja i na pranje, presvlači posteljinu. Redovno iznosi otpadni materijal i smeće i brine o zatvaranju prozora i vrata po završetku radnog vremena, redovno provjetrava sve prostorije i gasi svjetla u svim prostorijama. Vodi brigu o nabavi sredstava za čišćenje. Prema planu čišćenja uređuje vanjski prostor, dvorište i okoliš vrtića (skuplja papire, lišće i drugi otpadni materijal i odlaže ga u kontejnere). Obavlja i druge poslove iz djelokruga svog rada po nalogu ravnatelj/ice Vrtića, a u skladu sa zakonom i općim aktima Vrtića.

**Odgovornost:**odgovara za čistoću vanjskih i unutarnjih prostora, odgovara za povjerene strojeve za čišćenje, za racionalno korištenje i trošenje sredstava za čišćenje i ekonomično korištenje potrošnog materijala.

**Uvjeti za obavljanje poslova radnog mjesta:**

Za obavljanje poslova radnog mjesta spremača može biti izabrana osoba koja ima:

- nižu stručnu spremu ili osnovnu školu, (NSS, III stupanj)

**Broj izvršitelja: 18** **(osamnaest)**

**Članak 26.**

Radnici koji u pogledu stručne spreme ne ispunjavaju uvjete propisane ovim Pravilnikom, a zatečeni su u ustanovi u radnom odnosu na neodređeno vrijeme na dan stupanja na snagu Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97), mogu nastaviti s obavljanjem poslova na kojima su zatečeni ako su ispunjavali uvjete za obavljanje tih poslova prema ranijim propisima.

**VII. PRIJELAZNE I ZAVRŠNE ODREDBE**

**Članak 27.**

Izmjene i dopune Pravilnika o unutarnjem ustrojstvu i načinu rada vrše se na način i u postupku propisanom za njegovo donošenje.

Pravilnik stupa na snagu osmog dana od dana objave na oglasnoj ploči i internet stranici Dječjeg vrtića „Radost“ Poreč-Parenzo.

**Članak 28.**

Stupanjem na snagu ovoga Pravilnika prestaje važiti Pravilnik o unutarnjem ustrojstvu i načinu rada od 11.06.2018.godine i Izmjene i dopune Pravilnika o unutarnjem ustrojstvu i načinu rada od 06.03.2021. godine.

**Članak 29.**

Po stupanju na snagu ovaj Pravilnik objavit će se na Oglasnoj ploči i internet stranici Vrtića.

KLASA: 011-02/24-02/01

UR.BROJ: 2167-12-02-24-1


Predsjednica Upravnog vijeća

Venis Gregurović

Ovaj Pravilnik je objavljen na Oglasnoj ploči i internet stranici Vrtića dana \_\_.\_\_.2024. godine, a stupa na snagu osmog dana od dana objave, dana \_\_.\_\_.2024. godine.

Ravnateljica

Tereza Banić

****

**Obrazloženje**

**Pravna osnova:**

Pravna osnova za donošenje predložene Odluke su: Zakon o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) i Statut Grada Poreča-Parenzo („Službeni glasnik Grada Poreča-Parenzo” broj 2/13, 10/18 i 2/21).

Člankom 41. stavak 1. Zakona o predškolskom odgoju i obrazovanju određeno je da pravilnik o unutarnjem ustrojstvu i načinu rada dječjeg vrtića kao javne službe donosi upravno vijeće uz prethodnu suglasnost osnivača dječjeg vrtića.

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, obavlja i druge poslove koji su mu stavljeni u djelokrug zakonom ili Statutom.

**Ocjena stanja:**

Ravnateljica Dječjeg vrtića Dječjeg vrtića „Radost“ Poreč (dalje u tekstu: Vrtić), gđa Tereza Banić, obratila se Gradskom vijeću Grada Poreča-Parenzo, putem Upravnog odjela za društvene djelatnosti, s molbom da Gradsko vijeće dade prethodnu suglasnost na prijedlog Pravilnika o unutarnjem ustrojstvu i načinu rada Dječjeg vrtića „Radost“ Poreč (dalje: Pravilnik Vrtića).

U obrazloženju molbe navodi da je osnovni razlog za donošenjem novog Pravilnika o unutarnjem ustrojstvu i načinu rada Dječjeg vrtića „Radost“ Poreč potreba za usklađenjem odredbi istog sa Zakonom o izmjenama i dopunama Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) te potrebe povećanja broja izvršitelja u područnim vrtićima. S obzirom da je trenutno važeći Pravilnik izmijenjen u 2021. godini te je ukazana potreba za izmjenom više od polovine članaka Pravilnika, predlaže se donošenje novog Pravilnika o unutarnjem ustrojstvu i načinu rada Dječjeg vrtića „Radost“ Poreč. Iz prethodno navedenog, predlaže se dati prethodnu suglasnost na prijedlog Pravilnika o unutarnjem ustorjstvu i načinu rada Dječjeg vrtića „Radost“ Poreč.

Upravno vijeće Dječjeg vrtića „Radost“ Poreč je na sjednici održanoj 25. ožujka 2024. godine donijelo Odluku o prihvaćanju prijedloga Pravilnika o unutarnjem ustrojstvu i načinu rada Dječjeg vrtića „Radost“ Poreč.

**Osnovna pitanja koja treba urediti Odlukom:**

Predloženom Odlukom daje se prethodna suglasnost na prijedlog Pravilnika Vrtića i određuje njezino stupanje na snagu.

**Cilj donošenja Odluke:**

Cilj donošenja predložene Odluke je dati prethodnu suglasnost na prijedlog Pravilnika Vrtića, u svrhu usklađenja istog s odredbama Zakona o predškolskom odgoju i obrazovanju.

**Sredstva potrebna za ostvarenje Odluke:**

Za ostvarenje ove Odluke sredstva su osigurana u Proračunu Grada Poreča-Parenzo.